Корор

Корор – Палау Республикасындагы эң ири шаар. Корор аралында жайгашкан. Калкы 9,6 миң (2009). 1994-ж. шаар статусун алган. Шаар 2006-жылдын октябрына чейин өлкөнүн борбору болгон. Эл аралык аэропорту бар. Улуттук музей (анда кызыктуу табигый жана этногр. экспозициялар коюлган) бар. Балыкчылардын дербиси (жарышы; апрелде), Палау көркөм сүрөт искусствосунун фестивалы (июлда) өткөрүлүп турат. Туризм өнүккөн.

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104-9

Категория:Шаарлар‎